CELEX: 42012D0345
Language: da
Date: 2012-06-20 00:00:00
Title: 2012/345/EU: Afgørelse vedtaget af repræsentanterne for medlemsstaternes regeringer af 20. juni 2012 om udnævnelse af dommere og generaladvokater ved Domstolen

29.6.2012   
            
            
               DA
            
            
               Den Europæiske Unions Tidende
            
            
               L 169/60
            
         AFGØRELSE VEDTAGET AF REPRÆSENTANTERNE FOR MEDLEMSSTATERNES REGERINGER
   af 20. juni 2012
   om udnævnelse af dommere og generaladvokater ved Domstolen
   (2012/345/EU)
   REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER HAR —
   under henvisning til traktaten om Den Europæiske Union, særlig artikel 19, og
   under henvisning til traktaten om Den Europæiske Unions funktionsmåde, særlig artikel 253 og 255, og
   ud fra følgende betragtninger:
   
               (1)
            
            
               Embedsperioden for fjorten dommere og fire generaladvokater ved Domstolen udløber den 6. oktober 2012. For perioden fra den 7. oktober 2012 til den 6. oktober 2018 skal der derfor udnævnes fjorten dommere og fire generaladvokater ved Domstolen.
            
         
               (2)
            
            
               Den 25. april 2012 udnævnte repræsentanterne for medlemsstaternes regeringer ved afgørelse 2012/244/EU (1) elleve dommere og tre generaladvokater ved Domstolen for perioden fra den 7. oktober 2012 til den 6. oktober 2018.
            
         
               (3)
            
            
               For at afslutte den delvise udskiftning af dommerne og generaladvokaterne ved Domstolen bør repræsentanterne for medlemsstaternes regeringer udnævne yderligere tre dommere og en generaladvokat til de poster, som mangler at blive besat.
            
         
               (4)
            
            
               Medlemsstaternes regeringer har foreslået en fornyelse af embedsperioden for Antonio TIZZANO og udnævnelse af Christopher VAJDA som dommere ved Domstolen samt en fornyelse af embedsperioden for Paolo MENGOZZI som generaladvokat ved Domstolen. Det udvalg, der er nedsat ved artikel 255 i traktaten om Den Europæiske Unions funktionsmåde, har afgivet udtalelse om de nævnte kandidaters kvalifikationer til at udøve embederne som dommer eller generaladvokat ved Domstolen.
            
         
               (5)
            
            
               Der bør således ske udnævnelse af to dommere og en generaladvokat ved Domstolen for perioden fra den 7. oktober 2012 til den 6. oktober 2018. Udnævnelsen af den resterende dommer ved Domstolen vil ske på et senere tidspunkt —
            
         VEDTAGET DENNE AFGØRELSE:
   Artikel 1
   1.   Til dommere ved Domstolen for perioden fra den 7. oktober 2012 til den 6. oktober 2018 udnævnes:
   
                
            
            
               Antonio TIZZANO
            
         
                
            
            
               Christopher VAJDA.
            
         2.   Paolo MENGOZZI udnævnes til generaladvokat ved Domstolen for perioden fra den 7. oktober 2012 til den 6. oktober 2018.
   Artikel 2
   Denne afgørelse træder i kraft på dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 20. juni 2012.
      
         J. TRANHOLM-MIKKELSEN
         
            Formand
         
      
   
   
      (1)  EUT L 121 af 8.5.2012, s. 21.